
БАСПАСӨЗ РЕЛИЗІ 

«Қазақстан Республикасы Ұлттық Банкінің алтын-валюта активтерін, Қазақстан Республикасы Ұлттық қорының активтерін және бірыңғай жинақтаушы зейнетақы қорының зейнетақы активтерін сыртқы басқарушыларды таңдау және активтерді сыртқы басқаруға беру қағидаларын бекіту туралы» Қазақстан Республикасы Ұлттық Банкі Басқармасының қаулысын бекіту туралы

Қазақстан Ұлттық Банкі «Қазақстан Республикасы Ұлттық Банкінің алтын-валюта активтерін, Қазақстан Республикасы Ұлттық қорының активтерін және бірыңғай жинақтаушы зейнетақы қорының зейнетақы активтерін сыртқы басқарушыларды таңдау және активтерді сыртқы басқаруға беру қағидаларын бекіту туралы» 2026 жылғы 30 маусымдағы № 77 Қазақстан Республикасы Ұлттық Банкі Басқармасының қаулысының (Қазақстан Республикасы Әділет министрлігінде 2026 жылғы 2 шілдеде № 39194 болып тіркелген) бекітілгені туралы хабарлайды.
Қаулымен Қазақстан Республикасы Ұлттық Банкінің алтын-валюта активтерін сыртқы басқарушыларды таңдау және сыртқы басқаруға беру тәртібін реттейтін үш қолданыстағы қағидаларды (Қазақстан Республикасы Ұлттық Банкі Басқармасының 2020 жылғы 19 наурыздағы № 30 қаулысымен бекітілген), Қазақстан Республикасы Ұлттық қорының активтерін (Қазақстан Республикасы Ұлттық Банкі Басқармасының 2020 жылғы 19 наурыздағы № 29 қаулысымен бекітілген) және бірыңғай жинақтаушы зейнетақы қорының зейнетақы активтерін (Қазақстан Республикасы Ұлттық Банкі Басқармасының 2020 жылғы 15 маусымдағы № 78 қаулысымен бекітілген) бірыңғай нормативтік құқықтық актіге шоғырландыру көзделеді. Сондай-ақ Қаулы шеңберінде сыртқы басқарушылардың жұмыс тиімділігін бағалау әдістемесі жаңартылды және олармен одан әрі өзара іс-қимыл жөніндегі шешімдер қабылдаудың тәсілдері реттелді.
Қаулының толық мәтінімен Ұлттық Банктің ресми интернет-ресурсында танысуға болады.




Толығырақ ақпаратты мына телефон бойынша алуға болады:

